หุ้นโซลปิดบวก 0.62% ขานรับข้อมูลส่งออกสดใส
หุ้นโซลปิดบวก 0.62% ขานรับข้อมูลส่งออกสดใส
1 ก.พ. 2560

ดัชนีคอมโพสิตตลาดหุ้นเกาหลีใต้ปิดบวกในวันนี้ เนื่องจากนักลงทุนขานรับข้อมูลยอดส่งออกที่สดใสของเกาหลีใต้ และผลประกอบการที่แข็งแกร่งเกินคาดหมายของบริษัทแอปเปิล อิงค์ ขณะที่เงินวอนแข็งค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 12.90 จุด หรือ +0.62% ปิดที่ 2,080.47 จุด โดยมีปริมาณการซื้อขายปานกลาง 440 ล้านหุ้น มูลค่า 4.36 ล้านล้านวอน (3.77 พันล้านดอลลาร์) โดยมีหุ้นบวกมากกว่าหุ้นลบในสัดส่วน 597 ต่อ 200
กระทรวงการค้า อุตสาหกรรม และพลังงานของเกาหลีใต้ เปิดเผยว่า ยอดส่งออกประจำเดือนม.ค. 2560 ปรับตัวเพิ่มขึ้น 11.2% จากปีก่อน แตะที่ 4.03 หมื่นล้านดอลลาร์สหรัฐ โดยเป็นการเติบโตในอัตราตัวเลขสองหลักเป็นครั้งแรกในรอบ 4 ปี นับตั้งแต่เดือนม.ค. 2556 และเป็นการปรับตัวขึ้น 3 เดือนติดต่อกัน
                